วันนี้มาชิมกันที่ร้านชายาวาเซ ร้านนี้ตั้งอยู่โซนในสุดของโรงอาหารหอใน ของมศว องครักษ์ เป็นร้านที่ขายอาหารญี่ปุ่น และอาหารตามสั่งหลากหลายชนิด 

เราสั่งเป็นข้าวห่อไข่ วันนี้ลูกค้าไม่มากเพราะเป็นช่วงปิดเทอม นิสิตส่วนใหญ่กลับบ้านกันหมด เว้นแต่คณะเราที่แทบจะไม่มีวันหยุดกับใครเค้าเลย T.T แม่ครัวปรุงอาหารไม่ถึง 5 นาทีก็ยกออกมาเสิร์ฟ หน้าตาน่ากินมาก 

จานนี้เป็นข้าวผัดหมูหวาน ใส่ซอสมะเขือเทศ รสชาติออกหวานๆ เค็มๆ ห่อด้วยไข่เจียวที่ยังไม่สุกทั้งหมด อารมณ์ประมาณออมเล็ต ราดด้วยซอสมะเขือเทศ เนื้อไข่ชุ่มๆ เจาะไข่แล้วจะเจอหมูหวานเรียงตัวกันแน่นอยู่ด้านบน กินคู่กับไข่แล้วเข้ากันได้กำลังดี รสชาติลงตัวสุดๆ

ที่ปลื้มปริ่มที่สุดสำหรับร้านนี้คือ จานนี้ราคาเพียง 30 บาทเท่านั้น อิ่มแปล้พุงกางเลยจ้า